
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3383 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. ΙΕ/14470/2747/50090/10-10- 
2006 Απόφασης του Υφυπουργού Οικονομίας και 
Οικονομικών όπως ισχύει, που αφορά στην εγκα¬ 
τάσταση γραφείου στην Ελλάδα της Εταιρείας 
ΝΕΟ ΟΡΕΒΑΤΙΟΝ8 8.Α., που εδρεύει στα Ν. Καΰ- 
μάν, σύμφωνα με τις διατάξεις του αν. 89/67, όπως 
συμπληρώθηκε, τροποποιήθηκε και αντικαταστά- 

θηκε με το ν.3427/2005 (κεφάλαιο ΣΤ). 1 

Ανάκληση της υπ. αριθμ. ΙΕ/42113/4018/50147/30-9-2008 από¬ 
φασης του Υφυπουργού Οικονομίας και Οικονομικών 
όπως ισχύει, που αφορά στην εγκατάσταση γραφείου 
στην Ελλάδα της Εταιρείας 8ΡΡ δΗΙΡΒϋΙΙΟΙΝΟ ΟΟ. Ι.ΤΌ, 
που εδρεύει στη Ν. Κορέα, σύμφωνα με τις διατάξεις του 
αν. 89/67, όπως συμπληρώθηκε, τροποποιήθηκε και αντι- 

καταστάθηκε με το ν.3427/2005 (κεφάλαιο ΣΤ'). 2 

Χορήγηση εφάπαξ αποζημίωσης ύψους πεντακοσίων 


(500) ευρώ, το πρώτο δεκαπενθήμερο Ιανουάριου 
εκάστου ημερολογιακού έτους, για την προμήθεια 
στολής στους Διασώστες - Πληρώματα ασθενο¬ 
φόρων του Ε.Κ.Α.Β. που υπηρετούν σε αυτό με 

οποιαδήποτε σχέση εργασίας. 3 

Συγκρότηση του Συμβουλίου Πληροφοριών της Εθνι¬ 
κής Υπηρεσίας Πληροφοριών (Ε.Υ.Π.). 4 

Ανάθεση ληξιαρχικών καθηκόντων στο Δήμο Βιάννου 5 
Αναστολή λειτουργίας του Παραρτήματος ΙΚΑ-ΕΤΑΜ 
Αρχαγγέλου και μεταφορά των αρμοδιοτήτων επί 
της ασφαλιστικής του περιοχής στο Περιφερεια¬ 
κό Υποκατάστημα ΙΚΑ-ΕΤΑΜ Ρόδου. 6 


ΑΠΟΦΑΣΕΙ Σ 

Αρ. Πρωτ ■ 58469/5451/50090 (1) 


Ανάκληση της υπ’ αριθμ. IΕ/14470/2747/50090/10-10-2006 
Απόφασης του Υφυπουργού Οικονομίας και Οικονομι¬ 
κών όπως ισχύει, που αφορά στην εγκατάσταση γρα¬ 
φείου στην Ελλάδα της Εταιρείας ΝΕΟ ΟΡΕΒΑΤΙΟΝ8 

3.Α., που εδρεύει στα Ν. Καΰμάν, σύμφωνα με τις διατά¬ 
ξεις του αν. 89/67, όπως συμπληρώθηκε, τροποποιήθηκε 
και αντικαταστάθηκε με το ν.3427/2005 (κεφάλαιο ΣΤ). 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του α.ν. 89/1967, και ιδίως το άρθρο 


1 παρ. 2 «περί εγκαταστάσεως εν Ελλάδι Αλλοδαπών 
Εμποροβιομηχανικών Εταιρειών» (Φ.Ε.Κ. Α' 132), όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ') (Φ.Ε.Κ. Α' 312) και ισχύει. 

2. Το άρθρο 90 του «Κώδικα για την Κυβέρνηση και 
Κυβερνητικά Όργανα» που κυρώθηκε με το άρθρο πρώ¬ 
το του Π.Δ. 63/2005 (Φ.Ε.Κ. Α'98). 

3. Το Π.Δ. 178/2000 (Φ.Ε.Κ. Α'165) «Περί Οργανισμού του 
Υπουργείου Εθνικής Οικονομίας», όπως ισχύει. 

4. Το Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141), 
όπως τροποποιήθηκε με το Π.Δ. 118/2013 (Φ.Ε.Κ. Α'152) 

5. Το Π.Δ. 119/2013 (Φ.Ε.Κ. Α'153) «Διορισμός Αντιπρο¬ 
έδρου της Κυβερνήσεως, Υπουργών, Αναπληρωτών 
Υπουργών και Υφυπουργών) 

6. Την αριθμ. 27857/ΔΙΟΕ/547/26-6-2013 κοινή απόφα¬ 
ση του Πρωθυπουργού και του Υπουργού Ανάπτυξης 
και Ανταγωνιστικότητας, «Ανάθεση αρμοδιοτήτων στον 
Υφυπουργό Ανάπτυξης και Ανταγωνιστικότητας Πανα¬ 
γιώτη Μηταράκη» (Φ.Ε.Κ Β' 1653). 

7. Την υπ. αριθμ. IΕ/14470/2747/50090/10-10-2006 (Φ.Ε.Κ. 
1564/Β/24-10-2006) απόφαση του Υφυπουργού Οικονο¬ 
μίας και Οικονομικών όπως τροποποιήθηκε και ισχύει, 
που αφορά στην εγκατάσταση γραφείου στην Ελλάδα 
της εταιρείας ΝΕΟ ΟΡΕΒΑΤΙΟΝ3 8.Α. που εδρεύει στα 
Ν. Καΰμάν, σύμφωνα με τις διατάξεις του αν 89/67, όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ'). 

δ.Την από 09-12-2013 (αριθμ. πρωτ.54862) αίτηση της 
εταιρείας, για την ανάκληση της παραπάνω απόφασης 
αποφασίζουμε: 

Άρθρο 1 

Ανακαλούμε την υπ. αριθμ. ΙΕ/14470/2747/50090/10-10- 
2006 (Φ.Ε.Κ.1564/Β/24-10-2006) απόφαση του Υφυπουρ¬ 
γού Οικονομίας και Οικονομικών όπως τροποποιήθηκε 
και ισχύει, που αφορά στην εγκατάσταση γραφείου 
στην Ελλάδα της εταιρείας ΝΕΟ ΟΡΕΒΑΤΙΟΝ3 3.Α. 
που εδρεύει στα Ν. Καΰμάν, σύμφωνα με τις διατάξεις 
του αν 89/67, όπως συμπληρώθηκε, τροποποιήθηκε και 
αντικαταστάθηκε με το ν. 3427/2005 (κεφάλαιο ΣΤ'). 

Άρθρο 2 

1. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η απόφαση αυτή να δημοσιευθεί στην Εφημερίδα 
της Κυβερνήσεως (τεύχος Β'). 

Αθήνα, 23 Δεκεμβρίου 20131. . 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αρ. Πρωτ.: 58467/5605/50147 (2) 

Ανάκληση της υπ. αριθμ. ΙΕ/42113/4018/50147/30-9-2008 
απόφασης του Υφυπουργού Οικονομίας και Οι¬ 
κονομικών όπως ισχύει, που αφορά στην εγκατά¬ 
σταση γραφείου στην Ελλάδα της Εταιρείας 8ΡΡ 
δΗΙΡΒυΐΕΟΙΝΟ 00. ΕΤϋ., που εδρεύει στη Ν. Κορέα, 
σύμφωνα με τις διατάξεις του αν. 89/67, όπως συ¬ 
μπληρώθηκε, τροποποιήθηκε και αντικαταστάθηκε 
με το ν.3427/2005 (κεφάλαιο ΣΤ'). 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του α.ν. 89/1967, και ιδίως το άρθρο 
1 παρ. 2 «περί εγκαταστάσεως εν Ελλάδι Αλλοδαπών 
Εμποροβιομηχανικών Εταιρειών» (Φ.Ε.Κ. Α' 132), όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ') (Φ.Ε.Κ. Α' 312) και ισχύει. 

2. Το άρθρο 90 του «Κώδικα για την Κυβέρνηση και 
Κυβερνητικά Όργανα» που κυρώθηκε με το άρθρο πρώ¬ 
το του Π.Δ. 63/2005 (Φ.Ε.Κ. Α'98). 

3. Το Π.Δ. 178/2000 (Φ.Ε.Κ. Α'165) «Περί Οργανισμού του 
Υπουργείου Εθνικής Οικονομίας», όπως ισχύει. 

4. Το Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141), 
όπως τροποποιήθηκε με το Π.Δ. 118/2013 (Φ.Ε.Κ Α' 152) 

5. Το Π.Δ. 119/2013 (Φ.Ε.Κ. Α'153) «Διορισμός Αντιπρο¬ 
έδρου της Κυβερνήσεως, Υπουργών, Αναπληρωτών 
Υπουργών και Υφυπουργών). 

6. Την αριθμ. 27857/ΔΙΟΕ/547/26-6-2013 κοινή απόφα¬ 
ση του Πρωθυπουργού και του Υπουργού Ανάπτυξης 
και Ανταγωνιστικότητας, «Ανάθεση αρμοδιοτήτων στον 
Υφυπουργό Ανάπτυξης και Ανταγωνιστικότητας Πανα¬ 
γιώτη Μηταράκη» (Φ.Ε.Κ Β' 1653). 

7. Την υπ’ αριθμ. ΙΕ/42113/4018/50147/30-9-2008 απόφα¬ 
ση του Υφυπουργού Οικονομίας και Οικονομικών, που 
αφορά στην εγκατάσταση γραφείου στην Ελλάδα της 
εταιρείας 3ΡΡ δΗΙΡΒυΐΕΟΙΝΘ ΟΟ. ΙΟΌ. που εδρεύει στη 
Ν. Κορέα, σύμφωνα με τις διατάξεις του αν 89/67, όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ'). 

8. Την από 3-12-2013 (αριθμ. πρωτ. 53745) αίτηση της 
εταιρείας, για την ανάκληση της παραπάνω απόφασης 
αποφασίζουμε: 

Άρθρο 1 

Ανακαλούμε την υπ’ αριθμ. ΙΕ/42113/4018/50147/30-9- 
2008 απόφαση του Υφυπουργού Οικονομίας και Οι¬ 
κονομικών (Φ.Ε.Κ/Β'/2132/15-10-2008), που αφορά στην 
εγκατάσταση γραφείου στην Ελλάδα της εταιρείας 
δΡΡ δΗΙΡΒυΐίϋΙΝΘ ΟΟ. ΠΌ. Που εδρεύει στη Ν. Κορέα, 
σύμφωνα με τις διατάξεις του αν 89/67, όπως συμπλη¬ 
ρώθηκε, τροποποιήθηκε και αντικαταστάθηκε με το ν. 
3427/2005 (κεφάλαιο ΣΤ'). 


Άρθρο 2 

1. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως (Τεύχος Β'). 

Αθήνα, 23 Δεκεμβρίου 2013 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθ. ΥΙΟβ/Γ.Π.οικ. 119111 (3) 

Χορήγηση εφάπαξ αποζημίωσης ύψους πεντακοσίων 
(500) ευρώ, το πρώτο δεκαπενθήμερο Ιανουάριου 
εκάστου ημερολογιακού έτους, για την προμήθεια 
στολής στους Διασώστες - Πληρώματα ασθενοφό¬ 
ρων του Ε.Κ.Α.Β. που υπηρετούν σε αυτό με οποια¬ 
δήποτε σχέση εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Οργανα» (ΦΕΚ98/Α'). 

2. Τις διατάξεις της παρ. 1, του αρ. 30, του Ν.4024/2011 
(ΦΕΚ 226/Α'), όπως αυτό συμπληρώθηκε με την παρ. 1, 
του αρ. 32, του Ν. 4058/2012 (ΦΕΚ 63/Α'). 

3. Τις διατάξεις του Π.Δ. 95/2000 (ΦΕΚ 76/2000) «Ορ¬ 
γανισμός του Υπουργείου Υγείας και Πρόνοιας», όπως 
ισχύει. 

4. Τις διατάξεις του Π.Δ. 376/1988 (ΦΕΚ 169/Α') «Οργα¬ 
νισμός του Ε.Κ.Α.Β», όπως ισχύει. 

5. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ2105/ 
Β '). 

6. Την αριθμ. οικ. 3402/3-7-2013 κοινή απόφαση του 
Πρωθυπουργού και του Υπουργού Υγείας (ΦΕΚ 1642/ 
Β') «Ανάθεση αρμοδιοτήτων στον Υφυπουργό Υγείας 
Αντώνιο Μπέζα». 

7. Το από 20-12-2013 Υπηρεσιακό Σημείωμα του Γενι¬ 
κού Διευθυντή Οικονομικών Υπηρεσιών περί βεβαίωσης 
των σχετικών πιστώσεων στον προϋπολογισμό έτους 
2014 του Υπουργείου Υγείας. 

8. Το γεγονός ότι από την απόφαση αυτή προκαλείται 
ετήσια δαπάνη ύψους 1.550.000 ευρώ, αποφασίζουμε: 

Χορηγούμε εφάπαξ αποζημίωση ύψους πεντακοσίων 
(500) ευρώ, το πρώτο δεκαπενθήμερο Ιανουάριου εκά¬ 
στου ημερολογιακού έτους, για την προμήθεια στο¬ 
λής στους Διασώστες - Πληρώματα ασθενοφόρων του 
Ε.Κ.Α.Β. που υπηρετούν σε αυτό με οποιαδήποτε σχέση 
εργασίας, για την αντιμετώπιση δαπανών προμήθειας 
στολής, βάσει ειδικών προδιαγραφών που ορίζονται 
από το Ε.Κ.Α.Β. και θα φέρουν κατά την εκτέλεση των 
καθηκόντων τους. 

Το εν λόγω αποζημίωση καταβάλλεται με χρηματικό 
ένταλμα μέσω των Υπηρεσιών Δημοσιονομικού Ελέγχου 
και υπόκεινται στις νόμιμες κρατήσεις. 

Η ανωτέρω δαπάνη θα βαρύνει τους Κ.Α.Ε. επιχορήγησης 
του Ε.Κ.Α.Β. του προϋπολογισμού του Υπουργείου Υγείας. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΠΕΣΑΣ 

-♦- 

Αριθ. 000/24/970186 (4) 

Συγκρότηση του Συμβουλίου Πληροφοριών της Εθνικής 
Υπηρεσίας Πληροφοριών (Ε.Υ.Π.) 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 
α. Τις διατάξεις: 

(1) Του άρθρου 8 του ν. 3649/2008 «Εθνική Υπηρεσία 
Πληροφοριών και άλλες διατάξεις» (Α' 39). 

(2) Του ν. 3 817/2010 «Κύρωση της από 13-10-2009 
Πράξης Νομοθετικού Περιεχομένου «Υπαγωγή Εθνικής 
Υπηρεσίας Πληροφοριών στον Υπουργό Προστασίας 
του Πολίτη» (ΦΕΚ Α' 215) και άλλες διατάξεις» (Α' 16). 

(3) Των άρθρων 1 παρ.2β και 2 παρ. 1δ του π.δ. 126/2009 
«Οργανισμός της Εθνικής Υπηρεσίας Πληροφοριών 
(Ε.Υ.Π.)» (Α' 173). 

(4) Του άρθρου 2 παρ. 2 του π.δ. 85/2012 «Ιδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141). 

β. Το Α.Π. 24632/24-5-2013 έγγραφο του Υπουργείου 
Εξωτερικών/Γ ραφείο Γ ενικού Γ ραμματέα. 

γ. Το Α.Π. 170/18-2-2013 έγγραφο του Υπουργείου Εσω¬ 
τερικών/Γ ραφείο Υπουργού. 

δ. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 
Συγκρότηση 

1. Συγκροτούμε το Συμβούλιο Πληροφοριών της Εθνι¬ 
κής Υπηρεσίας Πληροφοριών (Ε.Υ.Π.) ως ακολούθως: 

α. Θεόδωρος Δραβίλλας, Διοικητής της Ε.Υ.Π., ως Πρό¬ 
εδρος και 

β. Αναστάσιος Μητσιάλης, Πρέσβυς, Γ ενικός Γ ραμμα- 
τέας του Υπουργείου Εξωτερικών, 
γ. Άγγελος Συρίγος, Γενικός Γραμματέας Πληθυσμού 
& Κοινωνικής Συνοχής του Υπουργείου Εσωτερικών, 
δ. Σωτήριος Κασσελούρης, Υποστράτηγος, Διευθυντής 
Ε' Κλάδου/Γ.Ε.ΕΘ.Α., 

ε. Δημήτριος Αγγελάκης, Ταξίαρχος, Διευθυντής της 
Διεύθυνσης Κρατικής Ασφάλειας (ΔΙ.Κ.Α.) του Αρχηγείου 
της Ελληνικής Αστυνομίας, 
στ. Αλκιβιάδης Τζοίτης, Υποστράτηγος, Διευθυντής 
της Διεύθυνσης Αντιμετώπισης Ειδικών Εγκλημάτων 
Βίας (Δ.Α.Ε.Ε.Β.) του Αρχηγείου της Ελληνικής Αστυ¬ 
νομίας, 

ζ. Χαράλαμπος Μπουρνιάς, Πλοίαρχος Λ.Σ., Διευθυντής 
της Διεύθυνσης Κρατικής Ασφάλειας του Αρχηγείου 
Λιμενικού Σώματος -Ελληνικής Ακτοφυλακής του Υπουρ¬ 
γείου Ναυτιλίας και Αιγαίου, ως μέλη. 

2. Ο Πρόεδρος και τα μέλη του Συμβουλίου Πληροφο¬ 
ριών των περιπτώσεων δ, ε, στ και ζ της παραγράφου 1 


αναπληρώνονται σε περίπτωση απουσίας ή κωλύματος 
από τους νόμιμους αναπληρωτές τους στη θέση που 
υπηρετούν. 

3. Καθήκοντα Γ ραμματέα του Συμβουλίου ασκεί η 
Προϊσταμένη της Β' Διεύθυνσης της Ε.Υ.Π., την οποία 
αναπληρώνει σε περίπτωση κωλύματος ο κατά τις γε¬ 
νικές διατάξεις αναπληρωτής της. 

Άρθρο 2 
Αρμοδιότητες 

(Αρθρο 8 παρ. 2 και 5 του ν. 3649/2008) 

1. Το Συμβούλιο Πληροφοριών είναι αρμόδιο: 

α. Να συντονίζει όλες τις Υπηρεσίες πληροφοριών και 
ασφάλειας του Κράτους στον τομέα της συλλογής και 
διάθεσης πληροφοριών. 

β. Να καταγράφει τις ανταλλασσόμενες πληροφορίες, 
στοιχεία και απόψεις. 

γ. Να προσδιορίζει και να διατυπώνει νέες πληροφο¬ 
ριακές απαιτήσεις, όπως αυτές διαμορφώνονται στο 
σύγχρονο διεθνές περιβάλλον ασφάλειας. 

δ. Να εξάγει συμπεράσματα και να διατυπώνει προτά¬ 
σεις στους καθ' ύλην αρμόδιους Υπουργούς. 

2. Οι αρμοδιότητες του Συμβουλίου Πληροφοριών 
ασκούνται στο πλαίσιο των αποφάσεων του ΚΥ.Σ.Ε.Α. 
και των οδηγιών του Υπουργού Δημόσιας Τάξης και 
Προστασίας του Πολίτη. 

Άρθρο 3 
Λειτουργία 

1. Το Συμβούλιο Πληροφοριών συνέρχεται σε συνεδρί¬ 
αση μετά από πρόσκληση του Προέδρου του. Ο Πρό¬ 
εδρος καταρτίζει την ημερήσια διάταξη και εισηγείται 
τα θέματα εκτός αν ορίσει άλλο μέλος του Συμβουλίου 
ως εισηγητή, στο πλαίσιο υλοποίησης των αποφάσεων 
του Κ.Υ.Σ.Ε.Α. και των οδηγιών του Υπουργού Δημόσιας 
Τάξης και Προστασίας του Πολίτη. 

2. Το Συμβούλιο Πληροφοριών συνεδριάζει πάντοτε 
με την παρουσία όλων των μελών του, αποφασίζει και 
προτείνει κατά πλειοψηφία. Σε περίπτωση ισοψηφίας 
υπερισχύει η ψήφος του Προέδρου. 

3. Τα διαλαμβανόμενα στις συνεδριάσεις του Συμ¬ 
βουλίου Πληροφοριών διατυπώνονται σε Πρακτικά και 
υπογράφονται από τον Πρόεδρο και το Γραμματέα, 
αφού λάβουν γνώση αυτών τα μέλη. 

Στα Πρακτικά αναγράφονται τα ονόματα των μελών 
και καταχωρίζεται η γνώμη των τυχόν μειοψηφούντων. 

4. Οι αποφάσεις, τα συμπεράσματα και οι προτάσεις 
του Συμβουλίου γνωστοποιούνται με μέριμνα του Προ¬ 
έδρου του στον Υπουργό Δημόσιας Τάξης και Προστα¬ 
σίας του Πολίτη, τους συναρμόδιους Υπουργούς και το 
ΚΥ.Σ.Ε.Α. εφόσον αυτά λαμβάνονται στο πλαίσιο των 
αποφάσεων του. 

Άρθρο 4 
Ισχύς 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17067 (5) 

Ανάθεση ληξιαρχικών καθηκόντων στο Δήμο Βιάννου 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις της παρ.2 του άρθρου 2 του Ν.344/1976 
«Περί ληξιαρχικών πράξεων», όπως αντικαταστάθηκαν 
από τις διατάξεις της παρ.15 του άρθρου 9 του Ν.2307/95 
(ΦΕΚ 113Α). 

2. Τις διατάξεις των παρ. 1 και 2 του άρθρου 14 του 
Ν.2399/96. 

3. Τις διατάξεις του Ν.3852/2010, «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

4. Την υπ' αριθ. 127080/57460/21-12-2010 (ΦΕΚ Β' 1984) 
Απόφαση του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης. 

5. Την υπ' αριθ. 6299/24-3-2006 απόφαση του Γενικού 
Γραμματέα της πρώην Περιφέρειας Κρήτης περί ανά¬ 
θεσης ληξιαρχικών καθηκόντων του Δήμου Βιάννου στο 
μόνιμο υπάλληλο Ανδρουλάκη Εμμανουήλ του Ιωάννη. 

6. Την υπ'αριθ. 294/4-12-2013 απόφαση του Δημάρχου 
Βιάννου, με την οποία προτείνεται η αντικατάσταση 
του Ληξιάρχου του εν λόγω Δήμου, λόγω συνταξιοδό- 
τησης του υπαλλήλου που ασκούσε τα καθήκοντα αυτά, 
αποφασίζουμε: 

Αναθέτουμε την ενάσκηση των ληξιαρχικών καθηκό¬ 
ντων του Δήμου Βιάννου στον υπάλληλο του εν λόγω 
Δήμου Τσακμόπουλο Παναγιώτη του Αθανασίου, κα¬ 
τηγορίας ΠΕ κλάδου ΠΕΙ Οικονομικού-Λογιστικού με 
βαθμό Ε'. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 17 Δεκεμβρίου 2013 

Ο Γ ενικός Γ ραμματέας Αποκεντρωμένης Διοίκησης 
ΓΕΩΡΓΙΟΣ ΔΕΙΚΤΑΚΗΣ 
-♦- 

Αριθμ. Πρωτ. Υ20/29 (6) 

Αναστολή λειτουργίας του Παραρτήματος ΙΚΑ-ΕΤΑΜ 
Αρχαγγέλου και μεταφορά των αρμοδιοτήτων επί 
της ασφαλιστικής του περιοχής στο Περιφερειακό 
Υποκατάστημα ΙΚΑ-ΕΤΑΜ Ρόδου. 

Ο ΔΙΟΙΚΗΤΗΣ ΤΟΥ ΙΚΑ - ΕΤΑΜ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 


4075/2012 (ΦΕΚ 89/τ. Α711.4.2012 «θέματα Κανονισμού 
Ασφάλισης ΙΚΑ-ΕΤΑΜ, Ασφαλιστικών Φορέων, προσαρ¬ 
μογή της Νομοθεσίας στην Οδηγία 2010/18/ΕΕ και λοιπές 
διατάξεις». 

2. Τις διατάξεις του άρθρου 4 του Ν.Δ. 2698/53 (ΦΕΚ 
315/τ. Β710-11-1953) «περί διοικήσεως του Ιδρύματος Κοι¬ 
νωνικών Ασφαλίσεων, μεταρρυθμίσεως της περί αυτού 
νομοθεσίας, ως και άλλων τινών διατάξεων», όπως αντι- 
κατεστάθη από το άρθρο 1, παρ. 1 του Ν.Δ. 3710/57 (ΦΕΚ 
100 τ.Α/12.6.1957) και ισχύει. 

3. Τις διατάξεις του άρθρου 26 του Π.Δ. 266/1989 (ΦΕΚ 
127/τ. Α722.5.89) «Οργανισμός του Ιδρύματος Κοινωνικών 
Ασφαλίσεων», όπως τροποποιήθηκε και ισχύει. 

4. Τη με αριθμ. 160/9.5.61 απόφαση του Δ.Σ. του ΙΚΑ με 
την οποία συστάθηκε το Παράρτημα Αρχαγγέλου και 
καθορίστηκε η ασφαλιστική του περιοχή. 

5. Την αριθμ. 209/Συν. 39/20.12.2012 απόφαση του Δ.Σ. 
του ΙΚΑ-ΕΤΑΜ. 

6. Την ανάγκη για καλύτερη και αποτελεσματικότερη 
λειτουργία των υπηρεσιακών μονάδων του ΙΚΑ-ΕΤΑΜ. 

7. Το γεγονός ότι από την απόφαση αυτή δεν προκα- 
λείται επί πλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

Αναστέλλουμε τη λειτουργία του Παραρτήματος ΙΚΑ- 
ΕΤΑΜ Αρχαγγέλου από 17 Φεβρουάριου 2014. 

Οι αρμοδιότητες επί της ασφαλιστικής του περιοχής, 
για το χρονικό διάστημα αναστολής λειτουργίας του, 
μεταφέρονται στο Περιφερειακό Υποκατάστημα ΙΚΑ- 
ΕΤΑΜ Ρόδου. 

Η διεκπεραίωση των υποθέσεων του Οικονομικού 
Τμήματος που ανακύπτουν μετά το χρόνο αναστολής 
λειτουργίας του Παραρτήματος ως συνέπειες ενεργειών 
που πραγματοποιήθηκαν κατά τη διάρκεια λειτουργίας 
του, καθώς και οι εκκρεμότητες που υπάρχουν κατά το 
χρόνο της αναστολής λειτουργίας του θα διεκπεραιώ- 
νονται από το Περιφερειακό Υποκατάστημα ΙΚΑ-ΕΤΑΜ 
Ρόδου με ευθύνη του Προϊσταμένου του. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 18 Δεκεμβρίου 2013 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














